పొపాయ్
పొపాయ్ అనే నావికుడు కామిక్ స్ట్రిప్స్‌లోనూ, ఆనిమేటెడ్ చిత్రాలలోనూ అంతే కాక అనేక టెలివిజన్ ప్రదర్శనలలోనూ కనపడే ఒక కాల్పనిక కథానాయకుడు. అతనిని సృష్టించినది, ఎల్జీ క్రిస్లర్ సెగర్, అతను మొదటిసారి 1929 జనవరి 17న కింగ్ ఫీచర్స్ అనే దినపత్రికలోని థింబుల్ థియేటర్" అనే కామిక్ స్ట్రిప్‌లో (కామిక్ స్ట్రిప్స్ = పత్రికలలో కనపడే కార్టూన్ కథలు) కనపడ్డాడు. పొపాయ్" ఇప్పుడు కార్టూన్ కథ యొక్క టైటిల్ కూడా అయ్యాడు.
వాల్ట్ డిస్నీ సంస్థ
ఈ స్టూడియో సంక్షిప్త అనిమేటెడ్ చిత్రాలను మరియు చలన చిత్రాలను విడుదల చేయడం ప్రారంభించి, "పినోచియో" (1940), "ఫ్యాంటసియా" (1940), "డంబో" (1941), మరియు "బాంబి" (1942) వంటి వాటిని విడుదల చేసింది. IIవ ప్రపంచ యుద్ధం ప్రారంభం కావడంతో బాక్స్-ఆఫీస్ లాభాలు తగ్గడం మొదలైంది. పెర్ల్ హార్బర్పై దాడి తరువాత యునైటెడ్ స్టేట్స్ యుద్ధంలో ప్రవేశించడంతో, అనేకమంది డిస్నీ అనిమేటర్లు సైనిక దళాలలో చేరారు, స్టూడియో కూడా తాత్కాలికంగా U.S.సైన్యం యొక్క అధీనంలోకి వెళ్ళింది. U.S. ప్రభుత్వం ఈ స్టూడియోను శిక్షణ మరియు ప్రచార చిత్రాలను రూపొందించడానికి నియమించి, డిస్నీకి అవసరమైన నిధులను సమకూర్చింది. "విక్టరీ త్రూ ఎయిర్ పవర్" వంటి చలనచిత్రాలు మరియు "ఎడ్యుకేషన్ ఫర్ డెత్" (రెండూ 1943కి చెందినవే) వంటి సంక్షిప్త చిత్రాలు యుద్ధ ప్రయత్నానికి ప్రజల మద్దతు కూడగట్టడానికి తీయబడ్డాయి. ఈ స్టూడియో యొక్క పాత్రలు కూడా ఈ ప్రయత్నంలో భాగాస్వాములయ్యాయి, అకాడెమి అవార్డు పొందిన "డెర్ ఫ్యుహరర్ ఫేస్" (1943)తో సహా డోనాల్డ్ డక్ అనేక సంక్షిప్త హాస్య ప్రచార చిత్రాలలో కనిపించింది.